Luksusnarina on merkki unohdetusta hyvinvoinnista – Tavallinen arkipäivä on jo osa suurta unelmaa, jonka harva tässä maailmassa saavuttaa

Meneekö meillä helvetin hyvin vai helvetin huonosti, kysyy Maaret Kallio.

Pikainen käynti Facebookissa oli virhe.

Moni ystäväni kauhisteli päivityksissään Espoon pimentänyttä sähkökatkosta, joka kohtalokkaasti vaikeutti aamutoimia.

Viime aikoina tuttavani ovat kokeneet muitakin valtavia vääryyksiä: pizzassa oli liian vähän ananasta, iPadit puuttuvat eskaritoiminnasta ja Stockan Herkun omistajuuden järkyttävä vaihtuminen.